Effect of multimodal neuromonitoring on outcome of acute brain injury patients: a cohort study
Creators: name: Παπότη, Σοφία Στέργιου
Publisher: name: Aristotle University of Thessaloniki
Year: 2021
Subjects: Οξεία εγκεφαλική βλάβη
Ενδοκράνια πίεση
Ιστική οξυγόνωση εγκεφάλου
Acute Brain Injury
Intracranial Pressure
Brain Tissue Oxygen Pressure

description: Οι ασθενείς με οξεία εγκεφαλική βλάβη, που περιλαμβάνει την αυτόματη ενδοεγκεφαλική αιμορραγία, την κρανιοεγκεφαλική κάκωση και την αυτόματη υπαραχνοειδή αιμορραγία, οι οποίοι εισάγονται στην μονάδα εντατικής θεραπείας (ΜΕΘ) χρήζουν στενής κι εξειδικευμένης παρακολούθησης του εγκεφάλου. Η μέχρι στιγμής βιβλιογραφία έχει αποδείξει ότι ένας και μόνο δείκτης παρακολούθησης δεν μπορεί να εξηγήσει όλους τους παθοφυσιολογικούς μηχανισμούς που ενεργοποιούνται από την αρχή της βλάβης και μπορεί να εξελιχθούν από ώρες μέχρι και μέρες μετά. Μια εξατομικευμένη προσέγγιση διαχείρισης των ασθενών αυτών πρέπει να βασίζεται σε ποικίλες μεταβλητές που σχετίζονται με τη φυσιολογία του εγκεφάλου. Η πολυδύναμη νευροπεραμέτρηση (Multimodality monitoring), όρος που έχει αναπτυχθεί τα τελευταία χρόνια στην νευροεντατική, περιλαμβάνει την εκτίμηση της εγκεφαλικής λειτουργίας χρησιμοποιώντας το συνδυασμό πληροφοριών που συλλέγονται ταυτόχρονα με διαφορετικές μεθόδους στον ίδιο ασθενή. Στόχος είναι η έγκαιρη αναγνώριση των διαταραχών της εγκεφαλικής λειτουργίας, η αποφυγή της δημιουργίας δευτεροπαθών εγκεφαλικών βλαβών και της εξέλιξής τους σε μη αναστρέψιμες βλάβες. Η μελέτη παρατήρησης αφορά σε αναδρομική συλλογή στοιχείων ασθενών που νοσηλεύτηκαν στη ΜΕΘ λόγω οξείας εγκεφαλικής βλάβης και στους οποίους εφαρμόστηκε εξειδικευμένη παρακολούθηση με ειδικό ενδοκράνιο καθετήρα μέτρησης της ενδοκράνιας πίεσης (Intracranial Pressure, ICP) και της ιστικής οξυγόνωσης του εγκεφάλου (Partial brain tissue Oxygen, PbtO2). Σκοπός της μελέτης είναι να αποδείξει ότι η καταγραφή και αξιολόγηση των παραμέτρων αυτών έχουν επίδραση στην επιβίωση των ασθενών αυτών στις 28 ημέρες από την εισαγωγή τους, ενώ ως δευτερεύον ερώτημα αν μπορούν να αποφευχθούν οι καθυστερημένες βλάβες του εγκεφάλου. Συμπεριλήφθηκαν 95 ασθενείς οι οποίοι νοσηλεύτηκαν στη ΜΕΘ κατά τη διάρκεια τεσσάρων ετών. Σε όλους τους ασθενείς τοποθετήθηκε ειδικός καθετήρας μέτρησης ενδοκράνιας πίεσης (ICP) και ιστικής οξυγόνωσης εγκεφάλου (PbtO2) και μετρήθηκε ο συνολικός χρόνος παραμονής της ICP&gt;20mmHg όπως επίσης και της PbtO2&lt;15 mmHg και &lt;10 mmHg σε διάρκεια πέντε ημερών καταγραφής. Η επιβίωση στις 28 μέρες και η ανάπτυξη δευτεροπαθούς εγκεφαλικής βλάβης (εγκεφαλικό οίδημα, εγκεφαλική ισχαιμία) καταγράφηκαν από τη μελέτη των φακέλων των ασθενών. Έπειτα από στατιστική ανάλυση των δεδομένων, 71 ασθενείς (74,7%) ήταν εν ζωή την 28η μέρα μετά την εισαγωγή τους στη μονάδα, ενώ 44 από το σύνολο των ασθενών (46,3%) δεν εμφάνισαν δευτεροπαθή εγκεφαλική βλάβη. Υπάρχει στατιστικά σημαντική αρνητική συσχέτιση μεταξύ της επιβίωσης στις 28 μέρες και του συνολικού χρόνου ICP&gt;20mmHg, PbtO2&lt;10 mmHg και ανάπτυξης δευτεροπαθούς βλάβης του εγκεφάλου. Θετική συσχέτιση παρατηρήθηκε μεταξύ του συνολικού χρόνου της ICP&gt;20mmHg, PbtO2&lt;15 mmHg, , PbtO2&lt;10 mmHg και του τύπου της εγκεφαλικής βλάβης με την ανάπτυξη δευτεροπαθούς βλάβης. Στην πολυπαραγοντική ανάλυση επιβεβαιώθηκε ο ρόλος της ICP&gt;20mmHg στην επιβίωση των ασθενών και στην εμφάνιση δευτεροπαθών βλαβών, ενώ ο χρόνος της PbtO2&lt;15 mmHg φάνηκε να παίζει σημαντικό ρόλο μόνο στην πιθανότητα εκδήλωσης δευτεροπαθούς βλάβης. Ενδιαφέρον εύρημα ήταν η αρνητική συσχέτιση που βρέθηκε μεταξύ του χρόνου καθυστέρησης στην τοποθέτηση του καθετήρα και στην ανάπτυξη δευτεροπαθών βλαβών. Συμπερασματικά, τα δεδομένα που προκύπτουν προτείνουν ότι η διατήρηση ικανοποιητικής ιστικής οξυγόνωσης του εγκεφάλου αποτελεί σημαντικό στόχο στην αντιμετώπιση των ασθενών με οξεία εγκεφαλική βλάβη επηρεάζοντας την επιβίωση και μαζί με την παρακολούθηση της ICP βοηθάει στη διαχείριση των ασθενών αυτών και στην αποφυγή των δευτεροπαθών βλαβών
description: Patients with primary Acute Brain Injury (ABI), including Τraumatic Brain Injury (TBI), aneurysm Subarachnoid Hemorrhage (aSAH) and Intracranial hemorrhage (ICH) admitted in ICU need a close and specialized brain monitoring during their treatment, aiming on understanding cerebral physiology and detecting, as soon as possible, brain deterioration and progression to irreversible neurological injury. There is evidence that a single neuromonitor cannot detect all instances of cerebral compromise and that an individualized approach to patient management should be based on monitored multiple physiologic variables rather than one-size fits all approach. Multimodality monitoring (MMM) used in our general ICU includes tools that measure intracranial pressure (ICP) and brain tissue oxygen. Close monitoring of cerebral perfusion pressure (CPP) which represents the pressure gradient driving cerebral blood flow (CBF) in conjunction with brain oxygenation (PbtO2), which is a surrogate of CBF can serve as marker of tissue at risk for ischemia. The aim of our study is to try to prove that variables collected from specialized brain tissue catheters help to integrate information which help us formulate a patient-specific brain injury profile and move on an individualized treatment plan. Primary objective of our study is to prove whether this kind of monitoring has an effect on survival and avoiding of secondary brain injuries in patients with ABI during the first 28 days of follow-up. 95 patients with AB under intracranial pressure (ICP) and partial brain tissue oxygen pressure (PbtO2) monitoring were included in a four-year retrospective cohort study. 28-day survival and SBI development (brain edema, ischemia) were ascertained using data records from patients' files. Univariate and multivariate regression analysis were used to identify variables correlation with outcome. 71 patients (74.7%) survived threw day 28 and 44 (46.3%) of all did not develop SBI. A significant negative association was found between time of ICP&gt;20 mmHg, PbtO2&lt;10 mmHg and SBI development with 28-day survival. Furthermore, a positive correlation was observed between ICP&gt;20 mmHg, PbtO2&lt;15 mmHg, PbtO2&lt;10 mmHg and ABI type with SBI. In multivariate analysis, the association of time of ICP&gt;20 mmHg with day-28 survival and SBI development was confirmed, while time PbtO2&lt;15 mmHg seemed to maintain its significance only for SBI presentation. What was interesting, is the negative association found between the delay of monitoring onset and the development of SBI. Our data suggest that PbtO2 is an important physiological target of monitoring ABI patients affecting the survival and as a complement of ICP to help guide the management and prevent SBIs